
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI
	Bucureşti  23.04.2014
PL - x  176/2014


AVIZ
asupra Propunerii legislative privind funcționarea și desfășurarea activității științifice și tehnologice a I.N.C.D.M.I Cantacuzino
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind funcționarea și desfășurarea activității științifice și tehnologice a I.N.C.D.M.I Cantacuzino, trimisă cu adresa nr. PL. x. 176 din 7 aprilie 2014 şi înregistrată cu nr. 4c-11/419 din 8 aprilie 2014.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.

Potrivit dispoziţiilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 23 aprilie 2014.
Senatul, în calitate de primă Cameră sesizată, a respins iniţiativa legislativă în şedinţa din 1 aprilie 2014, cu respectarea prevederilor art. 76 alin. (2) din Constituţia României, republicată.

Iniţiativa legislativă are ca obiect de reglementare funcționarea și desfășurarea activității științifice și tehnologice a Institutului Național de Cercetare-Dezvoltare pentru Microbiologie și Imunologie “Cantacuzino” în sensul asigurării din bugetul Ministerului Sănătății și din alte surse a fondurilor necesare institutului în vederea realizării Planului național de intervenție pentru prevenirea îmbolnăvirii în masă a populației, generate de epidemii și pandemii. 
Membrii Comisiei au examinat propunerea legislativă supusă avizării, expunerea de motive şi avizul negativ cu observaţii şi propuneri al Consiliului Legislativ, transmis cu adresa nr. 1236 din 6 noiembrie 2014.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a iniţiativei legislative, întrucât la momentul actual există prevederi legale în acest sens în cuprinsul Ordonanței de urgență a Guvernului nr. 40/2013.
În raport de obiectul şi conţinutul reglementării, iniţiativa legislativă face parte din categoria legilor ordinare. 

                   VICEPREŞEDINTE,                        
                                  SECRETAR,

                  Ciprian Nicolae NICA             

            Theodor-Cătălin NICOLESCU
Consilier, Roxana Zegrean

